user
Ngilapha phakathi kwenu namuhla ukuzonazisa ukuthi uHulumeni
ngomlomo kaZithulele ethunywa uSomtsewu uthi le ndawo yakwa
Vimbingwenya kanye nephakathi kwemifula uMngeni noMkhabela
enakhe kuyona useyangephuca yona uyinika abelungu bakubo.
(Ahwaqabale.)
Hhawu! (Baxokozele kubenobuxokololo bekhononda bezwakalisa
ukungavumelani nalokhu okushiwo nguSomtsewu.)
(Asukume) Ake kuphinde kuthule-ke futhi iNkosi isaqhubeka
nokuchaza.
(Kubekhona abathi) Usiwelisa uMngeni ngasizathu sini nje nempela?
(Abanye bathi) Unamagangangozi. (Kubekhona nabathi.) Uzidlalela
ngegeja kuziliwe. (Kubuye kuthule futhi kuthi cwaka.)
Kuzwakala ngemvunge yokuvungama kwenu ukuthi aneneliswa
nakancane yilesi senzo. Angithi kunjalo?
Kunjalo! (Bephakamisa izandla ngobuningi babo)
UZithulele ngimtshelile lokhu. UZithulele ngimtshele ngamdonsa
ngendlebe ukuthi nina aniwuweli uMngeni. Ngimtshelile ukuthi
abelungu abawuweli uMngeni. Uthi-ke isizathu salokhu kwenza
kwabo, yingenxa yesicelo sabelungu. Bathi njengoba umfula uMngeni
waphanjulwa uzamcolo nje esikhondweni sawo, zolo lokhu, ingxenye
yawo enkulu yase ishaya nganeno, lowo yiwona mngcele omdala
wendabuko. Uthi bathi-ke uma umngcele wawuvele unjena
uVimbingwenya wayeyoba yingxenye yamapulazi.
Hhawu! (Kube nokuvungama nobuxokololo.)

1. Nika izizathu EZIMBILI ezaba yimbangela yesimo senhlalo esingesihle kulesi
siqeshana.
assistant
UHulumeni ubize uSalimani ngomlomo kaZithulele wamtshela ukuthi
kuzoklanywa kabusha imingcele yezwe lenkosi uSalimani.
• USalimani nabantu bakhe bayaphikisana ngesinqumo sikaHulumeni
nabelungu bamapulazi mayelana nokuklanywa kabusha kwemingcele.